অনুৰ্ধ ১৯ ক্ৰিকেট বিশ্বকাপত অভিষেক অসম সন্তান ৰিয়ান পৰাগৰ\nঅসমৰ ক্ৰিকেটাৰ ৰিয়ান পৰাগে জিম্বাবৱে'ৰ বিৰুদ্ধে খেলত নামি আই চি চি অনুৰ্ধ ১৯ ক্ৰিকেট বিশ্ব কাপত তেওঁৰ প্ৰথমখন খেল অৱতীৰ্ণ হৈছে। তেওঁ জিম্বাবৱে'ৰ ৱেছলি মাদেৱেৰেৰ ৱিকেটটো দখল কৰে। তেওঁ ৫ অ'ৱাৰ ব'লিং কৰি ১৭ ৰান দিয়ে।\nভাৰতৰ অ'পেনাৰদ্বয় হাৰ্বিক দেশাই আৰু সুভম গিলে ২১.৪ অ'ৱাৰতে নিৰ্ধাৰিত ১৫৫ ৰানৰ লক্ষ্য অতিক্ৰমি যোৱাত তেওঁ বেট ধৰাৰ সুযোগ নাপালে।\nযোৱা বছৰ জুলাইত ইংলেণ্ড ভ্ৰমণৰ সময়ত পৰাগে ৪ টা ইনিংছ খেলি ৩ টা অৰ্ধ শতক কৰিবলৈ সক্ষম হৈছিল। কঠিন বেটিং পৰিৱেশত ৱৰ্চিষ্টাৰ আৰু চ্চেস্তাৰফিল্দত দুখন ৪ দিনীয়া খেলত ৰিয়ানে খেলা ৮, ৫২, ৬৮ আৰু ৫০ ৰানৰ ইনিংছ কেইটাত তেওঁৰ বেটিং শৈলী প্ৰশংসিত হৈছিল।\nতেওঁ অসমৰ ৰঞ্জি খেলুৱৈ পৰাগ দাস আৰু ৰাষ্ট্ৰীয় অভিলেখকাৰী সন্তৰণবিদ মিথু বৰুৱাৰ পুত্ৰ।\nবয়স ৩ বছৰ নৌহওঁতেই ৰিয়ান দেউতাকৰ সৈতে খেলপথাৰত অনুশীলনৰ বাবে গৈছিল। সৰুৰেপৰা প্ৰতিভাৱান ৰিয়ানৰ বয়স বৰ্তমান ১৬ বছৰ।\nটীয়কত পাৰিবাৰিক কন্দলৰ পাছতে পুখুৰীত পৰি আত্মহত্যা মহিলাৰ\nডিব্ৰুগড়ত উত্তেজনা ! ৰাজপথত উদ্ধাৰ এটা মৰ্টাৰৰ খোলা\nকিয় ৯০ বছৰ গোপনে ৰখা হ'ব প্ৰিন্স ফিলিপৰ উইল? জনালে আদালতে\n'দুখীয়াৰ ভগৱান' চনু চুড তীব্ৰ সংকটত ! পৰিব পাৰে ভয়ানক বিপদত !
